LUISTER: Wat ouers moet weet voor skole heropen | Netwerk24
Deur Alet Joubert 25 Mei 2020 14:44
Meer oor: Fedsas | Paul Colditz | Korona Podsending | Skole
LUISTER: Kleiner kinders 'moet eerste terug skool toe'
MRK soek meer inligting oor skole se heropening Marnitz se loopbaan in weegskaal | Netwerk24
Deur Cobus Claassen 22 Augustus 2019 08:31
Die Blou Bulle se sukkelvertoning bly een van die grootste raaisels in vanjaar se Curriebeker-kompetisie.
Daar was ná die Superrugby-reeks verstaanbaar groot verwagtinge by Loftus Versfeld dat die span se lang bekerdroogte dié seisoen sal eindig.
Die stut Lizo Gqoboka was Woensdag terug op Loftus se B-veld en is in die Blou Bulle se beginspan gekies vir Saterdag se ontmoeting in die Curriebeker-reeks met die Haaie. Foto: Gallo Images
’n Span met ’n hele paar Springbokke, Blitsbokke en hope Superrugby-ervaring in sy geledere, was darem tot veel beter in staat.
Só is daar vyf Bokke in die Bulle se 23-tal vir Saterdagaand se Curriebeker-wedstryd teen die Haaie op Loftus.
Pote Human, die hoofafrigter, het sy agttal versterk met die stut Lizo Gqoboka en die flank, Marco van Staden, wat albei ná die toets teen Argentinië uit die Bok-kamp vrygestel is.
Hy sê dit is “wonderlik” om Gqoboka, wat nog nie vanjaar in die Curriebeker-reeks vir die Ligbloues gespeel het nie, terug te hê in die voorry.
“Hy is baie teleurgesteld dat hy nie die Springbokke se Wêreldbeker-groep gehaal het nie, maar Lizo is altyd positief en sal Saterdag ’n punt wil bewys.
“Hy het sy waarde onderstreep in die Superreeks en ek slaan hom hoog aan.
“Ek dink hy is baie ongelukkig om nie in die groep te wees nie. Wie weet, dalk kry hy nog ’n kans as daar beserings is.”
Gqoboka begin in Dayan van der Westhuizen se plek, terwyl Van Staden by Fred Eksteen oorvat.
Marnitz Boshoff. Foto: Gallo Images
Die Junior Springbok Vaughen Isaacs is die nuwe plaasvervanger-losskakel in Marnitz Boshoff se plek.
Boshoff het weer ’n kniebesering opgedoen en word Vrydag geopereer.
Die Bulle sal Saterdagaand teen afskoptyd weet of die Westelike Provinsie gekwalifiseer het om saam met Griekwas, die Vrystaat-Cheetahs en Goue Leeus in die halfeindronde te speel.
Verloor die WP egter, sonder om ’n bonuspunt in te samel, sal die deur na die halfeindronde nog op ’n skrefie vir die Bulle oop wees.
Human sê sy span kan nie toelaat dat hy fokus verloor met dít wat op die puntelys gebeur nie.
“As dit ons laaste wedstryd is, moet ons op ’n hoë noot groet.
“Dit is alles of niks en enigiets kan gebeur. Die Bulle was al voorheen in dié posisie.”
* Daar is groot kommer oor Boshoff se jongste besering. Hy het die afgelope seisoen of wat verskeie kniebeserings gehad.
Human sê Boshoff het die besering opgedoen toe hy verlede week by Loftus sy skoppe geoefen het.
“Ons is baie bekommerd dat dit dalk die einde van sy loopbaan kan wees.
“Ek voel jammer vir Marnitz. Hy is ’n ongelooflike mens en ’n begaafde speler, maar ek is bevrees dit gaan dalk die laaste wees,” sê Human.
Blou Bulle: Divan Rossouw, Cornal Hendricks, Johnny Kotze, Dylan Sage, Rosko Specman, Manie Libbok, Ivan van Zyl (k), Tim Agaba, Wian Vosloo, Marco van Staden, Ruan Nortjé, Andries Ferreira, Wiehahn Herbst, Johan Grobbelaar, Lizo Gqoboka. PLAASVERVANGERS: Corniel Els, Dayan van der Westhuizen, Conraad van Vuuren, Jean Drotste, Ruan Steenkamp, Embrose Papier, Vaughen Isaacs, Stedman Gans.
Meer oor: Haaie | Bulle | Marnitz Boshoff | Curriebeker